**Prosjektbeskrivelse Pb2 Marie**

**Emne og materiale**: virkelighetslitteratur med utgangspunkt i Vigdis Hjorths romaner *Arv og miljø* (2016) og *Er mor død* (2020)*.*

Debatten rundt virkelighetslitteratur er pågående, og særlig Vigdis Hjorths *Arv og miljø* har vært i vinden. Hjorth balanserer på en line mellom fiksjon og virkelighet, der hun selv beskriver romanen som fiksjon, mens anmelderne beskriver den som virkelighetslitteratur. Helga Hjorth har også bidratt til diskursen ved å publisere sin såkalte hevnroman, *Fri vilje* (2017) hvor hun forklarer sin versjon av virkeligheten.

Vigdis Hjorth har også nylig publisert romanen *Er mor død* som i Morgenbladet blir omtalt som en oppfølger til *Arv og miljø* (Ellefsen, 2020)*.* Ellefsen begrunner omtalen med kontinuitet av form og tankearbeid, samt det at *Arv og miljø* avsluttes med en replikkutveksling som peker rett mot den nye romanen. I *Er mor død* følger vi igjen en familiekonflikt. Hovedpersonen, Johanna, har mistet kontakten med familien etter hun valgte å flytte til USA. Familien brøt all kontakt med hovedkarakteren etter Johanna publiserte to kunstverk de følte seg utlevert av. Dette er et interessant utgangspunkt for den nye romanen ettersom dette også er det Hjorth hovedsakelig ble kritisert for da hun publiserte *Arv og miljø*.

Jeg står da igjen med flere spørsmål: er dette relevant for leseren? Påvirker virkeligheten kvaliteten på romanen? i så fall, blir den bedre eller dårligere? Må man som leser ta stilling til forfatterens etiske ansvar for å beskytte levende modeller? Hvor mye av en roman må være virkelig for at det skal kunne defineres som en virkelighetsroman? Det er ikke ukjent at forfattere høster inspirasjon fra sitt eget liv når de skal skrive romaner, men hvor mye av romanen må bestå av hendelser som kan festes i virkeligheten? Er det først når en modell kjenner seg igjen i en karakter at det blir en virkelighetsroman?

**Materiale**:

*Arv og miljø* ble i 2019 kåret av NRK til en av tiårets viktigste norske bøker. Begrunnelsen for dette var romanens kjernespørsmål om sannhet. Romanen følger hovedpersonen Bergljot, en voksen kvinne med et betent forhold til familien. Bergljots far er døende og det skjevt fordelte arveoppgjøret utløser en konflikt mellom Bergljots og hennes bror på den ene siden, og resten av familien på andre. I tillegg til det allerede betente arveoppgjøret står også Bergljot frem som overgrepsoffer og beskylder faren for overgrep. Far er død og kan ikke forsvare seg mot disse beskyldningene. Bergljot får ikke familiens støtte.

I *Er mor død* møter vi billedkunstneren Johanna. Hun har etablert seg som kunster i USA og har ikke vært i hjemlandet på 30 år. Da Johanna dro til USA forlot hun familien sin samt sin daværende ektemann. Gjennom kunstkarrieren hennes har hun publisert to kunstverk *Barn og mor 1 og 2* som spesielt hennes mor mener er utleverende. Da Johanna ikke en gang dukket opp i farens begravelse ble all kontakt mellom henne og familien kuttet. Johanna er nå tilbake i hjemlandet, men familien vil ikke ha kontakt med henne. Dette takler hun dårlig.

Begge romanene består av mye minner og minnetolkning og har samt alvorlige underliggende tema som overgrep og selvskading. Forskjellen mellom Bergljot og Johanna er at Johanna er fortsatt avhengig av sin mor. Gjennom hele romanen kjemper Johanna for å komme over sin morsavhengighet. Samtidig med dette reflekterer hun over situasjonen hun står i og hvordan hun havnet der.

Det er sant. Jeg har ingen rett til noe som helst, jeg kan ikke annet enn å ta til etterretning at det er sånn de opplever situasjonen, bildene mine, som de tenker på som en indirekte, nei direkte kritikk, virker det som, av familien, men har de ikke selv et ansvar for at de tolker dem så subjektivt? Skal ikke en kunster kunne titulere verkene sine med ord som barn, mor, far, familie, fordi hennes faktiske mor, far, familie vil kunne komme til å tolke dem som avbildninger av seg selv? (Hjorth, 2020:270)

Johanna er selv mor og deler flere fysiske trekk med sin egen mor. Hvorfor trekker man automatisk konklusjonen om at Johanna utlever sin egen mor, og ikke seg selv?

Motiv: triptykon (Barn og mor 1 og 2), religion, elg, påkledning, tegninger, innbrudd, rødt hår, overgrep og selvskading

**Teori:** Den teoretiske rammen må fortsatt jobbes med, men enn så lenge er det Melbergs *Selvskrevet: om selvfremstilling i litteraturen* (2007) og Felskis *Uses of litterature* (2011) som står som potensielle kandidater. Andre teoretiske verk jeg må sjekke ut er David Shields *Reality Hunger* (2010), Jon Helt. Haarders *Performativ biografisme: en hovedstrømning I det senmodernes skandinaviske litteratur* (2014) og Toril Mois *Revolution of the ordinary: literary studies after Wittgenstein, Austin and Cavell* (2017).

**Forskningstradisjon**: Debatten rundt virkelighetslitteratur har vært svært aktuell i Norge de siste årene, med forfatterskap som Knausgård, Hjorth og Gulliksen i spissen. Det er skrevet flere hovedoppgaver rundt temaet- spesielt om Knausgård og Hjorth. Det er allerede skrevet en håndfull hovedoppgaver hvor *Arv og miljø* opptrer som hovedmateriale, både psykoanalytiske og sosiologiske. Det er også skrevet oppgaver som tar for seg sannhetsbegrepet i *Arv og miljø*, samt *Arv og miljø* som virkelighetsskapende roman.

**Bibliografi**

Ellefsen, Bernhard (2020) Like sant som det er virkelig (bokanmeldelse av *Er mor død?*) hentet fra: <https://morgenbladet.no/boker/2020/08/sant-som-det-er-virkelig>

Felski, Rita (2009) *Uses of literature.* John Wiley & Sons, Ltd: Hoboken

Hjorth, Helga (2017) *Fri vilje.* Kagge forlag: Oslo

Hjorth, Vigdis (2016) *Arv og miljø.* Cappelen Damm: Oslo

Hjorth, Helga (2020) *Er mor død.* Cappelen Damm: Oslo

Melberg, A. (2007) *Selvskrevet: om selvframstilling i litteraturen*. Oslo: Spartacus.

NRK Litteraturredaksjonen (2019) 2010-2019: De viktigste norske bøkene. *NRK.* Hentet fra <https://www.nrk.no/kultur/xl/2010-2019_-de-viktigste-norske-bokene-1.14792115>

**Potensielt**:

Andersen Unn Conradi. 2009. *Har vi henne nå? Kvinnelige forfatterskap & mediene*. Oslo: Gyldendal akademisk.

Andersen Unn Conradi. 2007. *Mellomrom: Det offentlige og det private analysert i forhold til medierepresentasjon av forfatterne Marie Takvam og Vigdis Hjorth.* Masteroppgave, Universitetet i Oslo.

Farsethås, Ane (21.08.2020) Å starte kriger handler enormt mye om diktning. *Morgenbladet.* Hentet fra [https://morgenbladet.no/boker/2020/08/starte-kriger-handler-enormt-mye- om-diktning](https://morgenbladet.no/boker/2020/08/starte-kriger-handler-enormt-mye-%09om-diktning)

Gärtner, Henning (06.08.2006) Litteraturrevolusjonen. *Morgenbladet.* Hentet fra: <https://morgenbladet.no/2006/litteraturrevolusjonen>

Haarder, Jon Helt (2014) *Performativ biografisme: en hovedstrømning i det senmodernes skandinaviske litteratur.* København: Gyldendal

Moi, Toril (2017) *Revolution of the ordinary: literary studies after Wittgenstein, Austin and Cavell* Chicago: University of Chicago Press

Moi, Toril (21.07.2017) Å lese med innlevelse. *Morgenbladet.* Hentet fra: <https://morgenbladet.no/ideer/2017/07/lese-med-innlevelse>

Shields, David (2010) *Reality Hunger.* London: Hamish Hamilton